**DOLOŽKA ZLUČITEĽNOSTI**

**návrhu zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov a ktorým sa menia a dopĺňajú niektoré zákony**

**1. Navrhovateľ zákona:**

 Vláda Slovenskej republiky.

**2. Názov návrhu zákona:**

Návrh zákona, ktorým sa mení a dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov a ktorým sa menia a dopĺňajú niektoré zákony

**3. Záväzky Slovenskej republiky vo vzťahu k Európskym spoločenstvám a Európskej únii:**

1. Problematika rozpočtu a rozpočtových pravidiel nie je prioritou aproximácie práva podľa čl. 70 Európskej dohody o pridružení a nie je ani prioritou podľa Bielej knihy.

Otázky nakladania s prostriedkami ES sú upravené v čl. 98 až 103 Európskej dohody o pridružení, Oddiel VIII – Finančná spolupráca.

 Otázky rozpočtu a rozpočtových pravidiel sú predmetom aproximácie práva podľa Národného programu pre prijatie acquis communautaire z roku 2001 a Partnerstva pre vstup -  Kapitola č. 29 - Finančné a rozpočtové ustanovenia.

 Problematika rozpočtu a rozpočtových pravidiel je obsiahnutá v screeningovej kapitole č. 29 – Finančné a rozpočtové ustanovenia.

 Návrh zákona bol vypracovaný na základe Legislatívnych úloh vlády SR na rok 2003. Termín jeho predloženia je stanovený na máj 2003.

b) Kapitola č. 29 Finančné a rozpočtové ustavenia bola odovzdaná 14. novembra 2000. Uvedená kapitola bola otvorená 30. marca 2001 a predbežne uzatvorená 13. decembra 2002. Podľa schválenej negociačnej pozície k tejto kapitole má SR zabezpečiť súlad rozpočtových pravidiel a zásad s príslušnými normami, ktoré sa všeobecne používajú v Spoločenstve.

**4. Problematika návrhu zákona:**

1. Je upravená v práve Európskych spoločenstiev:
* v článku 104 a v článkoch 268 až 280 Zmluvy o založení ES,
* v rozhodnutí Rady č. 55/74/EHS ustanovujúcom právomoci vykonávať kontrolu v členskom štáte s ohľadom na príjmy a výdavky spoločenstva ( OJ L 34 z 7.2. 1974),
* vo finančnom nariadení Rady č. 1231/77/EHS zo dňa 21. decembra 1977, ktoré sa týka všeobecného rozpočtu Európskych spoločenstiev (OJ L 356 z 31.12.1977),
* v rozhodnutí Rady č. 376/88/EHS, Euroatom o systéme vlastných zdrojov spoločenstva (OJ L 185 z 15.7.1988),
* v nariadení Rady č. 595/91/EHS zo 4.3.1991 týkajúcom sa nepravidelnosti a úhrady súm, ktoré boli nesprávne vyplatené v súvislosti s financovaním spoločnej poľnohospodárskej politiky a organizácie informačného systému v danej oblasti a ktoré zrušuje Nariadenie Rady č. 283/1972 (OJ L 67 z 14.3.1991),
* v nariadení Rady č. 3605/93/ES z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva ( OJ L 332 z 31.12. 1993 ),
* v nariadení Rady č. 3418/93/ES z 9. decembra 1993 ustanovujúcom podrobné pravidlá pre zavádzanie do praxe určitých opatrení Finančného nariadenia z 21. decembra 1977 doplnené Nariadením Rady č. 1687/2001/ES z 21. augusta 2001 ( OJ L 315 z 16.12. 1993),
* v rozhodnutí Rady č. 728/94/ES, Euroatom o systéme vlastných zdrojov Európskych spoločenstiev (OJ L 293 z 12. 11 .1994),
* v nariadení Rady č. 1164/1994/ES z 16. mája 1994 o zriadení Kohézneho fondu ( OJ L 130 z 25.5. 1994),
* v nariadení Rady č. 2988/1995/ES z 18. decembra 1995 o ochrane finančných záujmov Európskych spoločenstiev ( OJ L 292 z 15.11.1996),
* v nariadení Rady č. 2223/96/ES z 25. júna 1996 o Európskom systéme národných a regionálnych účtov v spoločenstve ( OJ L 310 z 30.11.1996 ),
* v nariadení Rady č. 1467/97/ES zo 7. júla 1997 o urýchľovaní a objasňovaní implementácie postupu pri nadmernom schodku ( OJ L 209 z 2. 8. 1997 ),
* v nariadení Rady č. 622/1998/ES z 16. marca 1998 o pomoci pre žiadateľské krajiny v rámci predvstupovej stratégie, hlavne o založení Partnerstiev pre vstup (OJ L 85 z 20.3.1998),
* v nariadení Rady č. 1258/1999/ES o financovaní spoločnej poľnohospodárskej politiky (OJ L 160 z 26.6.1999),
* v nariadení Rady č. 1260/1999/ES zo dňa 21. júna 1999 ustanovujúcom všeobecné podmienky pre štrukturálne fondy ( OJ L 161 z 26.6. 1999 ),
* v nariadení Rady č. 1266/1999/ES o koordinačnej pomoci kandidátskych krajín v rámci predvstupovej stratégie (OJ L 161 z 26.6.1999),
* v nariadení Rady č. 1267/1999/ES o vytvorení nástroja štruktuálnych politík pre predvstupové obdobie ( OJ L 161 z 26.6.1999),
* v nariadení Rady č. 1268/1999/ES z 21. júna 1999 o podpore spoločenstva na predvstupové opatrenia pre rozvoj poľnohospodárstva a vidieka v žiadateľských krajinách strednej a východnej Európy v predvstupovom období (OJ L 161 z 26.6.1999),
* v nariadení Rady č. 1784/1999/ES (ESF) o Európskom sociálnom fonde (OJ L 213 z 13.8.1999),
* v nariadení Rady č.1150/2000/ES, Euroatom z 22. mája 2000, implementujúcom rozhodnutie 94/728/ES, Euratom o systéme vlastných finančných zdrojov spoločenstva ( OJ L 130 z 31.5. 2000),
* v rozhodnutí Rady č. 2000/597/ES, Euroatom z 29. septembra 2000 o systéme vlastných zdrojov Európskych spoločenstiev ( OJ L 253 z 7. 10. 2000).

 Článok 104 Zmluvy o založení ES stanovuje povinnosť pre členské štáty zabrániť nadmernému deficitu verejných financií.

 Články 268 až 280 Zmluvy o založení ES upravujú finančné ustanovenia.

 Rozhodnutie Rady č. 55/74/EHS stanovuje právomoci vykonávať kontrolu v členskom štáte s ohľadom na príjmy a výdavky spoločenstva.

 Finančné nariadenie Rady č. 1231/77/EHS upravuje všeobecné zásady rozpočtu Európskych spoločenstiev.

 Rozhodnutie Rady č. 376/88/EHS upravuje systém vlastných zdrojov spoločenstva.

 Nariadenie Rady č. 595/91/EHS zo 4.3.1991 sa týka nepravidelnosti a úhrady súm, ktoré boli nesprávne vyplatené v súvislosti s financovaním spoločnej poľnohospodárskej politiky a organizácie informačného systému v danej oblasti.

 Nariadenie Rady č. 3605/93/ES obsahuje podrobné pravidlá pre hlásenia rozpočtových údajov členskými štátmi.

Nariadením Rady č. 3418/93/ES sa stanovili vykonávacie pravidlá na vyjasnenie nakladania s určitými príspevkami na aktivity spoločenstva od tretích strán.

Rozhodnutie Rady č. 728/94/ES, Euroatom upravuje systém vlastných zdrojov spoločenstva.

Nariadením Rady č. 1164/1994/ES sa zriadil Kohézny fond, ktorý má za úlohu prispievať k posilneniu hospodárskej a sociálnej súdržnosti spoločenstva.

Nariadenie Rady č. 2988/1995/ES bolo prijaté za účelom ochrany finančných záujmov Európskych spoločenstiev a upravuje všeobecné pravidlá týkajúce sa homogénnych kontrol, správnych opatrení a trestov.

 Účelom nariadenia Rady č. 2223/96/ES je zaviesť Európsky systém účtov 1995 (ESA 95), pričom nariaďuje členským štátom zostavovať národné účty v súlade s ESA 95.

 Nariadenie č. 1467/97/ES obsahuje ustanovenia na urýchlenie a objasnenie postupu pri nadmernom schodku, ktoré majú za cieľ zabrániť nadmerným schodkom všeobecnej vlády a v prípade ich výskytu vyvolať ich urýchlenú korekciu.

 Nariadenie Rady č. 622/1998/ES upravuje pomoc pre žiadateľské krajiny v rámci predvstupovej stratégie.

 Nariadenie Rady č. 1258/1999/ES upravuje financovanie spoločnej poľnohospodárskej politiky prostredníctvom Európskeho poľnohospodárskeho zabezpečovacieho a garančného fondu.

 Nariadenie Rady č. 1260/1999/ES upravuje prioritné ciele rôznych finančných nástrojov spoločenstva.

 Nariadenie Rady č. 1266/1999/ES koordinuje pomoc pre kandidátske krajiny v rámci predvstupovej stratégie.

 Nariadením Rady č. 1267/1999/ES sa vytvára nástroj štrukturálnych politík pre predvstupové obdobie „ISPA“.

Nariadenie Rady č. 1268/1999/ES vytvára rámec podpory spoločenstva pre udržateľný rozvoj poľnohospodárstva a  vidieka v predvstupovom období pre kandidátske krajiny.

 Nariadením Rady č. 1784/1999/ES sa vytvára Európsky sociálny fond.

 Nariadenie Rady č.1150/2000/ES, Euroatom upravuje systém vlastných finančných zdrojov spoločenstva.

 Rozhodnutie Rady č. 2000/597/ES, Euroatom bolo prijaté za účelom vypracovania spravodlivého, transparentného , finančne efektívneho a jednoduchého systému vlastných zdrojov spoločenstiev a založeného na kritériách, ktoré najlepšie vyjadrujú schopnosť každého členského štátu prispievať.

 Preklady uvedených nariadení sa nachádzajú v databáze Centrálnej prekladateľskej jednotky Úradu vlády SR Inštitútu pre aproximáciu práva. V elektronickej podobe je možné si ich vyhľadať na internetovej stránke [www.aprox.government.gov.sk](http://www.aprox.government.gov.sk). Nariadenia Rady č.1231/1977/EHS, č. 1266/1999/ES, č. 1267/1999/ES, 1784/1999/ES a 2988/1995/ES nie sú zrevidované.

d) v článku 6 ods. 3 Zmluvy o Európskej únii

Podľa čl. 6 ods. 3 Zmluvy o Európskej únii, únia rešpektuje národnú identitu členských štátov.

**5. Stupeň zlučiteľnosti návrhu zákona s právom Európskych spoločenstiev a právom Európskej únie:**

 Čiastočná zlučiteľnosť.

Úplná zlučiteľnosť s uvedenými nariadeniami sa dosiahne dňom nadobudnutia platnosti Zmluvy o pristúpení Slovenskej republiky k Európskej únii.

**6. Gestor:**

 bezpredmetné.

**7. Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie:**

 Pri príprave návrhu zákona sa nezúčastnili experti.